Božikovina
<s>Božikovina (latinski: Ilex) je biljka iz roda dvosupnica, sa oko 600 vrsta grmova i drveća iz porodice  Božikovine (Aquifoliaceae), rasprostranjenih gotovo diljem svijeta.</s>

<s>Nekoliko vrsta uzgaja se kao dekorativno bilje zbog specifičnih listova i crvenih (ili crnih) bobičastih plodova, koji traju i zimi i popularni su kao dekoracija za Božić.</s>

<s>Piće slično čaju uobičajeno u dijelovima Južne Amerike, pravi se od lišća biljke Mate (Ilex paraguariensis).</s>

<s>Karakteristike</s>

<s>Božikovine imaju naizmjenične jednostavne listove, a listovi brojnih vrsta imaju zavrnute rubove sa bodljama.</s><s>Biljke mogu biti zimzelene ili listopadne.</s><s>Pojedinačni ili grupirani, najčešće zelenkasti mali cvijetovi sa četiri latice, su jednospolni, a muški i ženski cvjetovi najčešće se nalaze na odvojenim biljkama.</s><s>Plodovi su koštunice i važna su hrana zimi za mnoge vrste ptica, ali većina ih nije sigurna za ljudsku prehranu, jer su otrovne i izazivaju jako povraćanje i proljev.</s>

<s>Božikovine rastu vrlo sporo ali i žive dosta dugo i do 300 godina.</s><s>Drvo božikovine je tvrdo i često se koristi kao zamjena za ebanovinu.</s>

<s>Brojne vrste božikovine uvrštene su na IUCN-ov crveni popis ugroženih vrsta, a barem jedna-Ilex gardneriana, je izumrla zbog gubitka staništa.</s>

<s>Glavne vrste 
Evropska (obična) božikovina (Ilex aquifolium) je stablo koje naraste do visine od 15 metara, ima sjajno bodljikavo tamno zimzeleno lišće i najčešće crvene plodove.</s><s>Eliptoidni tamnozeleni listovi su dugi 4-8 cm, i široki od 3 do 4 cm.</s>

<s>Nešto viša Američka božikovina (Ilex opaca) ima duguljasto bodljikavo lišće i isto tako crvene plodove.</s>

<s>Kineska božikovina (Ilex cornuta), iz Istočne Azije, je grm visok do 3 m, sa grimiznim bobičastim plodovima među sjajnim zimzelenim lišćem.</s>

<s>Japanska božikovina (Ilex crenata), istočnoazijski grm koji naraste do 6 m, ima male zimzelene listove i crne bobice.</s>

<s>Jaupon (Ilex vomitoria), sa istoka Sjeverne Amerike je grmoliko stablo visoko do 8 metara, sa eliptoidnim listovima i crvene bobice.</s><s>Iz Sjeverne Amerike je i Ilex verticillata.</s>

<s>Medonosna božikovina (Ilex decidua), grmolika listopadna biljka (do 10 m) sa istoka Sjeverne Amerike, ima crvene plodove na grmu koji raste do 10 m.</s>

<s>Etimologija</s>

<s>Latinsko ime roda - Ilex bio je rimski naziv za crniku (guercus ilex), a biljci je dan zbog sličnosti sa listovima, a ime vrste - Aquifolium je sintagma od latinskih riječi acus=igla + folium=list (bodljikavi list).</s>

<s>Izvori</s>

<s>Vanjske veze</s>

<s>Holly plant genus</s>

<s>Dvosupnice
Ljekovito bilje
Otrovne biljke</s>

